En kvinne sitter på en kanapé som er tildekket med et gammelt finsk teppe. Hun har blikket vendt mot tilskueren; høyre hånd holder en sort dominomaske mens den andre hviler på teppet. Til venstre for henne står en gitar, til høyre en glassvase med hvite liljer. På og omkring bordet skimtes en hodeskalle, en byste, et krusifiks og en liten statue i lotusstilling med løftede armer.